Document ID: /roh_data/filtered/fineweb-2-filterrobots_roh.jsonl.gz/17984

Sia terza plazza en il slalom gigant parallel a Scuol aveva segirà a Galmarini la victoria gronda. E quai malgrà che la stagiun va a fin pir cun las cursas da questa fin d’emna a Winterberg en Germania. Che Galmarini ha fatg naufragi qua pervi dad in grond sbagl gia en il quart final n’era betg pli relevant per il resultat cumplessiv.
Independent da las circumstanzas haja Galmarini adina tschertgà soluziuns e n’haja mai dà si – e quai haja sa pajà uss, scriva Swiss-ski en ina communicaziun a las medias.
Jau hai empruvà da vegnir in atlet pli constant. Jau crai che quai m’è gartegià.
Suenter la culla pitschna per la stagiun da slalom gigant parallel gudogna il victur olimpic uss er la culla gronda per la meglra prestaziun da la stagiun alpina sin l’assa.
Indesch onns suenter Philipp Schoch gudogna uschia puspè in snowboardist Svizzer la cuppa mundiala generala.
RR novitads 16:00